ÚRAD VLÁDY
SLOVENSKEJ REPUBLIKY
    sekcia vládnej legislatívy

									Na rokovanie vlády SR
									dňa 14. decembra 2005
									K materiálu  21497/2005  
									K bodu č. 

S T A N O V I S K O

k návrhu nariadenia vlády Slovenskej republiky o  minimálnych zdravotných a bezpečnostných požiadavkách na ochranu zamestnancov  pred rizikami súvisiacimi s expozíciou vibráciám 

I

Návrh nariadenia vlády Slovenskej republiky o  minimálnych zdravotných a bezpečnostných požiadavkách na ochranu zamestnancov  pred rizikami súvisiacimi s expozíciou vibráciám predkladá na rokovanie vlády SR minister zdravotníctva SR Rudolf Zajac.

II

Toto nariadenie do právneho poriadku Slovenskej republiky transponuje smernicu 2002/44/ES z 25. júna 2002 o minimálnych zdravotných a bezpečnostných požiadavkách vyplývajúcich z vystavenia pracovníkov rizikám vzniknutým pôsobením fyzikálnych faktorov (vibrácie). 

Navrhovaná právna úprava stanovuje limitné a akčné hodnoty vibrácií, povinnosti zamestnávateľov na úseku ochrany zdravia a bezpečnosti pri práci, požiadavky na zdravotný dohľad, ako aj náležitosti záznamov a prevádzkového poriadku. 

Legislatívna rada vlády SR prerokovala návrh nariadenia vlády Slovenskej republiky o  minimálnych zdravotných a bezpečnostných požiadavkách na ochranu zamestnancov  pred rizikami súvisiacimi s expozíciou vibráciám na   svojom  zasadnutí    dňa   6. decembra 2005  a odporučila    ho  vláde  s c h v á - l i ť  s tým, že na jej rokovanie bude predložené jeho nové znenie, do ktorého budú zapracované pripomienky a odporúčania legislatívnej rady.

III

	Sekcia vládnej legislatívy Úradu vlády SR konštatuje, že predkladateľ zapracoval do predloženého nového znenia návrhu zákona všetky pripomienky a odporúčania legislatívnej rady vlády (12 pripomienok). Vzhľadom na uvedené odporúčame vláde návrh nariadenia vlády Slovenskej republiky o  minimálnych zdravotných a bezpečnostných požiadavkách na ochranu zamestnancov  pred rizikami súvisiacimi s expozíciou vibráciám v predloženom znení      s c h v á l i ť.

Bratislava 12. decembra  2005
Vypracovala: A. Králiková

									Štefan G r m a n
									generálny riaditeľ
   								    sekcie vládnej legislatívy